Tere tulemast taas Piiblikohvikusse!
Täna räägime evolutsiooniusust
ja mida tähendab, kui usutakse evolutsiooni.
Minuga vestleb emeriitprofessor Matti Leisola.
Tere tulemast! - Aitäh.
Oled teinud oma elutöö karmi teaduse maailmas.
Räägi veidi täpsemalt oma tiitlist
ja sellest, mida teinud oled.
Hetke tähtsaim tiitel on pensionär.
Enne seda oli see bioprotsessitehnoloogia professor.
Mida tähendab bioprotsess?
Varem nimetati mu ametit biotehnoloogia professoriks.
Biotehnoloogiat kasutatakse mitmeti, nii muudeti nimi 'protsessiks'.
Seda võib mõista näiteks mõdu tegemise kaudu -
see on bioprotsess: suhkur ja pärm pudelis.
Peenem kirjeldus oleks antibiootikumide tegemine.
Suures reaktoris kasvatatakse seent ja nii saadakse penitsiliini.
See on bioprotsess ning sellega seostuvad elemendid.
See tähendab mikroorganismi geenitehnoloogilist vormimist,
nii et see toodaks palju.
See võib tähendada protsessi, toodete kogumist jne.
Mingis etapis tegelesite isegi teksapükstega.
See oli kaudne tegevus.
Kultuuriuuringute juhina arendas meie tütarfirma protsessi,
kus toodeti teksade sinist värvi bakterite abil.
Bakterid programmeeriti soovitud toodet tootma.
See ei muutunud kahjuks kunagi majanduslikult kasulikuks.
Biotehniliselt oli see väga huvitav.
Kõrgkooli dekaanina ja teistes ametites
oled tegelenud kõva teadusega, ehk uurimustööde maailmaga,
kohtunud professoritega, osalenud konverentsidel.
Ometi pole sa kunagi varjanud, et usud Kristust ja Jumalat.
Ma pole varjanud seda hetkest, kui usklikuks sain.
See juhtus ehk alles 3. kursusel, kui biotehnoloogiat õppisin.
Varem olin väga skeptiline ja lausa põlgasin kristlasi.
Arvasin, et nad on naeruväärsed ja lihtsameelsed.
Mida nad tegelikult ongi, nagu kõik teisedki inimesed.
Kristlane aga tunnustab seda ja palub abi.
See ongi muutus.
Seejärel ütleksin, et Issanda kartus on tarkuse algus.
Enne seda olin rumal.
Mis sind teadusetegijana äratas Jumala olemasolu suhtes?
Ma polnud seda kunagi kahelnudki.
Kristlikus Soomes mõtles tollal ilmselt enamik inimesi,
et kristlus on tõde.
Kuid kui pidin selgeks tegema, mida ma ise isiklikult usun,
siis see nõelas mind.
Harva on põhjused eriliselt intellektuaalsed.
Jumal võttis ette mu kihlatu Marja,
mis tekitas minus tugeva vastureaktsiooni.
Mu nõbu Jaakko sai kristlaseks ja tema elu muutus.
Mu ristiisa poeg tuli usule
ja mõtlesin, et olen ümber piiratud inimestest,
kes äkitselt segi läksid. Nad olid muidu toredad inimesed.
Kui mu kihlatu usule tuli, pani see mind mõtlema.
Ta palvetas ühe tollase Rahvamisjoni töötaja Railiga.
Raili küsis minult, mida mina teha kavatsen.
See oli 1969. a sügis. Lubasin asja uurida.
Tegelesin korraga ligi 50 kristliku raamatuga
Vestlesin ka kristlastega ning kuulasin jutlusi.
Mõtlesin, et kui on selliseid inimesi,
on Jumal ehk olemas.
Tollel sügisel toimus muutus.
Enne kui muutusest teadlik olin, hakkasin sellest sõpradele rääkima.
Seejärel jätkasid ka teaduskarjääri.
Soomes teavad paljud,
et Matti Leisola pole küünalt vaka all hoidnud.
Oled seda tunnistanud. On see raske olnud?
Jeesus ütles, et küünalt ei tohi vaka alla panna.
Mäletan, et pärast võitlust, kui tõeliselt kristlaseks sain,
mõtlesin, et see on kas kõik või mitte midagi.
Mind puudutas Matteuse 6:33:
Otsige esiti jumalariiki ja tema õigsust, siis antakse kõike muud peale kauba.
Jeesus lubas, et kõike seda, mida teised taotlevad,
saan mina tasuta, kui keskendun õigetele asjadele.
Nii palvetasin, et see mu elus tõeks saaks.
Mäletan, kuidas ringi käisin ja sellele mõtlesin.
Sellest on möödunud palju aastaid.
Muidugi on see raske, kuid samas ka rikas ja annab palju.
Ütlesin kunagi, et kristlase elu on otsekui James Bondi elu.
Seda on telerist tore jälgida, kuid üsna karm elada.
On olnud mitmeid olukordi, kus mind on ähvardatud,
kus on kaheldud minu maines ja ähvardatud vallandada.
Kirjutasid neist asjust raamatu "Evoluutio uskon ihmemaassa."
Kaanel on taustaks maastik Alice in Wonderland'ist
ja sind vaatab vihase näoga Darwin,
justkui küsiks: Mida see Matti siin teeb.
Sügavalt isiklikus raamatus räägid oma teest teadlase ja usklikuna.
Räägid ka seda, milliseid hoiakuid oled kohanud.
On hämmastav, kuivõrd palju esineb neis asjus eelarvamusi.
Millest sinu arvates johtub, et evolutsiooni üle ei tohi arutada
ega seda asjalikult loomisega võrrelda.
Kohe tabavad usklikku teadlast keelud ja boikotid.
Põhimõtteliselt puudutab see teema inimese sügavamaid uskumusi.
Kuna meie maal ja lääneriikides valitseb tugev naturalistlik meelsus,
et Jumal võib kuskil peidus olla,
kuid Tal pole mingit pistmist argimaailma ja -reaalsusega.
Kui käsile võetakse inimese põhiuskumused,
on reaktsioonid väga emotsionaalsed.
Inimesed tunnevad end häirituna ja see on ebamugav.
Inimene otsib alati turvalisust.
"On tore, kui ma meeldin kõigile, kui kõik on nii, nagu alati arvasin,
võin rahulikult olümpiamänge vaadata
ja keegi ei häiri mind." See on peamine küsimus.
Olen selle ise läbi elanud.
Mäletan kui võimsaid emotsionaalseid reaktsioone tekitas,
kui keegi minu mõtlemist häirima hakkas
ja kui mõistsin, et olen nurka surutud.
Viskasin kord Piibli vastu seina.
Inimene vihkab tõde enda ja tegelikkuse kohta.
Ja peidab oma pea põõsasse.
Jeesus ütles: Inimesed ei tule valguse juurde,
sest vihkavad valgust, kuna nende teod on kurjad.
Soome mehel on seda väga raske tunnistada.
Raske on möönda sedagi,
et meil kõigil on usupõhiseid lähtekohti.
Räägid lk 244 olukorrast, kus taotlesid dotsendikohta.
Pidid vestlema ühe professoriga.
Ta ütles: Prof Leisola, olete sügavalt religioosne isik.
Sina vastasid: Nagu teiegi. Tema küsis: Kuidas nii?
Vastasid: Teiegi maailmapilt rajaneb usupõhistel asjadel,
mida on võimatu tõestada.
Seejärel ütles ta: Teil on vist õigus.
Ta oli üks tavalisest alandlikum mees,
kes möönis, et tal võib selliseid uskumusi olla.
Miks seda nii raske näha on, kuigi see on imeselge,
et kõikide mõtlemisel on mingi lähtekoht?
Enamik inimesi ei teadvusta seda, ei mõista oma lähtekohta
ega mööna seda.
Enamik inimestest mõtleb loomupäraselt,
et see mida nad mõtlevad on tõde ja õige,
ning nad on objektiivsed ja ausad.
Prof Winterhalter oli Šveitsi Tehnoloogiakõrgkooli
bioloogiateaduskonna dekaan.
Avaldasime koos ka mitmeid teaduslikke töid.
See lugu räägib sellest, et Šveitsis teati, mida ma mõtlen.
Raskeim koht minu teaduskarjääris oli seotud minu kunagise palvega,
et kui Jumal mu teadustööd õnnistab, annan Talle selle eest au.
Sain Šveitsis tuntud autasu.
See oli suur üritus, saalis istus Nobeli laureaate.
Šveitsi Tehnikakõrgkooli juht ja teisedki ülistasid mind.
Keset kõike seda mõtlesin, et lubasin Jumalale au anda,
samas kui kõik kiitsid mind.
Mulle oli kõneks antud 5 minutit.
Tänasin professoreid ja naist jms.
Seejärel ütlesin, et palvetasin aastate eest,
et kui Jumal mu tööd õnnistab, annan selle eest au Temale.
Saalis oli ilmselt ligi 200 inimest.
Ütlesin: Olete ilmselt sama meelt, et nii ongi juhtunud.
Kõik noogutasid.
Ütlesin: Sel juhul, olgu au Temale, ja lahkusin lavalt.
Saalis istus kaks noort väitekirjakirjutajat minu töögrupist.
Üks neist oli tulnud usule sama nädala esmaspäeval,
teine kolmapäeval.
See oli neile uskumatu kogemus ja julgustas neid väga.
Siis tuli mu juurde üks USA teadlane,
kes oli märkmikusse suurelt punasega kirjutanud:
Glory to God. (Au Jumalale).
Nädala sees kuulsin kogu maailmast tagasisidet selle kõne kohta.
Kartsin enne seda kohutavalt.
Julgustan sellega teisi,
et muidugi on siin maailmas enda kristlaseks tunnistamine hirmutav,
kuid see on suurepärane, kui seda julgetakse teha.
Vahel juhtub, et keegi saab armu pärast pikka ateistlikku elu.
Räägid samas kontekstis filosoof Anthony Flew'st,
kes suri 2010. a.
Ta on ilmselt maailma tuntumaid ateiste.
Kõikjal on kasutatud tema ateismiaja õpikuid.
Ometi pöördus ta 2004. a teistiks.
Ta hakkas uskuma Jumala olemasolu, kes küll aktiivselt asju ei mõjuta.
Ta ütles Jumala olemasolu kohta nii:
"Veenvaimad tõendid Jumala olemasolu kohta
on uusimad teaduslikud avastused.
Argumendid intelligentse disaini poolt
on praegu palju tugevamad kui siis, kui seda esmakordselt kohtasin."
Hämmastavalt aus jutt tippfilosoofi suust.
Mõningaid näiteid on,
kuid kas sellise tunnistuse andmise hind on ehk liiga kõrge?
Mida kaugemale karjääris liikuda, seda kõrgem hind.
Inimene on ju autu olend ning mängib raha, maine, võimu,
usutavuse jms nimel.
Eemale pöördumine kõigest, mida on varem tugevalt kuulutatud,
nõuab julgust.
Paljud ütlesid, et Flew oli vana ja seniilne
ega mõistnud enam midagi.
Tegelikult mõistis ta väga hästi.
Pahad keeled ütlevad alati,
et usklikuna ei saa sa mingit teadust teha.
Kogu su elu kummutavat selle.
Mida usklik olemine sinu isiklikust seisukohast
teadusele annab?
Olen teinud konkreetset bioloogilist teadustööd.
kus tihti pole mingit vahet, mida inimene sellest mõtleb,
kuna minnakse laboratooriumi ja tehakse katseid.
Kui aretan bakteri, kes toodab sinist indigovärvi,
pole vahet, kas olen pagan või maksukoguja.
Kui hakkan asju suuremas kontekstis tõlgitsema,
hakkab see mõju avaldama.
Kui rääkida eluloost, mis on ajaloouurimus,
hakkavad seisukohad jms tugevat mõju avaldama.
Teadustöös tähendab see,
et kristlasena pole enam nii suurt indu edukas olla
ja palju teadustöid avaldada.
Minu arvukad teadusartiklid johtuvad sellest,
et mu töörühmas olid suurepärased teadlased.
Meil on olnud koos tore.
Kui mu juhendaja mult Šveitsis küsis, kuidas töögrupis läheb,
vastasin, et ei tea, kuidas läheb, aga meil on tore.
Ta ütles, et sel juhul tuleb tavaliselt ka tulemusi.
Šveitsis oli eriti eriline see,
et kolm minu töögrupi väitekirja kirjutajaist tulid usule.
Rääkisime iga päev teaduse ja usu suhetest.
Naasedki oma raamatus tihti selle juurde,
milline on inimese terviknägemus elule.
Kas avaksid seda veidi?
Kõigil on mingid lähtekohad,
kuid millised on peamised valikuvõimalused?
Peamised alternatiivid on: kas mina inimesena olen kõige kese
või on Jumal kõige kese ja mina alistun Talle.
Kas mina püüan kõike mõista, või Tema teab kõike
ja on rääkinud, kuidas asjad toimivad.
Praktilises teaduses on Jeesuse õpetus selle kohta,
et suurem on see, kes teenib, tekitanud minus tundmuse,
et olen oma alluvate teenija.
Olen alati püüdnud kindlustada, et avastuse tegijat ka tunnustataks.
Inimene tahab loomupäraselt kogu au endale.
Pauluse sõnul on rahahimu kõige kurja juur.
See kehtib kõigil aladel - nii mainehimu, auahnus, võimuahnus jt.
Kui inimene mõistab, et Jumal on olemas
ja mõistab kord kohut, ning meie oleme kõik patused,
oleme võrdõiguslikud ja kõik inimesed on hinnalised,
viib see hoopis teistsuguse eluni.
Kui koristaja mu kabinetti koristab, annan talle vahel roosi jms.
Kuid tavaliselt mõtleb inimene,
et kuna olen saanud nii palju teaduskraade ja autasusid,
siis olen teistest veidi parem.
Avalikult seda ei möönda, kuid praktika näitab seda.
Võrdõiguslik oleks ka see,
kui kõigi lähtekohti oleks võimalik võrrelda ja kuulata.
Tood oma raamatus mitmeid näiteid selle kohta,
et inimestel on pea võimatu enesekriitiline olla.
On väga raske oma eellähtekohad luubi alla asetada.
Üks hämmastavaid asju on see, et asi pole palju parem ka kirikus.
Kirik on minu meelest naturalismist läbi imbunud.
Olla kirikus piibellik kristlane pole sugugi lihtne.
Mul pole lubatud kirikus rääkida.
Kui vahel kirikus räägin, kardavad kirikuõpetajad tihti,
et äkki kirik kaotab reputatsiooni.
Olen väidelnud kirikuõpetajatega, kellel on igasuguseid arvamusi.
Kui kaotame vundamendi, et Piibel on tõde,
võib kirik olla täis mida tahes. Siis pole enam midagi.
Kirik ja usklikud peaksid olema tänulikud kristlastele,
kes teevad teadustööd ja tahavad toetada tavausklikku
ning rääkida, et teaduses pole midagi ohtlikku.
See toob vaid au Jumalale.
On ka teistsuguseid näiteid.
Räägid palju sellest, et on teadlasi, kes usuvad,
ja teevad kõrgel tasemel teadustööd.
Üks neist on peagi Soome saabuv matemaatikaprofessor John Lennox,
kelle ise kohale kutsusid.
Siin on palju muid näiteid. Räägi mõnest.
Nad on läbinud samasuguse lahingu nagu ma isegi.
Teiseks on neile omane tingimusteta ustavus Piiblile.
Nad tunnevad Piiblit.
Kohtusin professor Wilder-Smithiga 1980. a.
Olin lugenud tema evolutsioonikriitilist raamatut
"The Creation of Life" ja kohtusin temaga Šveitsis.
Esitasin talle ühe küsimuse: Mida Piibel teile tähendab?
Ta vastas: "Väga hea küsimus.
Kui hommikuti naisega tõuseme, loeme peatüki Piiblist ja palvetame.
Pärast hommikusööki loeme peatüki Piiblist ja palvetame.
Lõuna järel loeme peatüki Piiblist ja ..."
Ütlesin: Sellest piisab.
Nad elasid lähedases suhtes Jeesusega
ja suutsid tegeleda tohutu kriitikaga, mis neid tabas.
Sama käib ka Lennoxi kohta.
Kohtusin temaga Prahas umbes 10 aastat tagasi.
Ta jättis meile naisega sügava mulje, kuna Piibel oli talle väga tähtis.
Surve all elamise kohta kirjutad, kuidas Richard Dawkins
kirjutab Wilder-Smithi kohta:
"Mäletan Wilder-Smithi kui leplikku vana klouni.
Ma polnud huvitatud tema elukäigust.
Ta on liiga tähtsusetu, et temale aega raisata.
Tema nägemused pärinevad kuskilt fantaasia, valede, paranoia
ja kujutelmade vahelt."
Arusaamatu, et keegi võib teise kohta
midagi sellist kirjutada, ja veel hinnatud teadlase kohta.
See näitab, et maailmas on teisigi jõude
kui ratsionaalselt mõtlevad inimesed. On kurjuse ja pimeduse kuningriik,
kellele sellised inimesed on kõige raskemad.
Muidugi pole surve all elamine alati mugav,
kuid tõeline surve ootab inimest siit lahkudes Jumala kohtu ees.
Seal ei tahaks ma küll ilma kaitsjata olla.
Nagu Paulus ütles:
Meie lühiajaline viletsus pole võrreldav tulevase auga.
Parem kannatada siin tões, ausalt edasiliikuva uurija
ja teadlasena ning kunagi taevas kui vastupidi.
Sinu elus julgustab meid see, et vaatamata survele
ja väärimatule kriitikale, ei takista see Jumalal oma inimesi
vastustusrikastele kohtadele ja teaduskarjääris kaugele viimast.
Olen ise vahel mõelnud Vana Testamendi tegelastele,
nagu Taaniel, Taavet, Joosep, keda tappa püüti
ja kes väga rasketes oludes olid. Jumal ülendas nad.
Mõtlen Joosepile, kui ta vendadega kohtus (1. Mo 50).
Joosep ütles: Ärge kartke, selle korraldas Jumal, mitte teie.
Lõpuks tuleb turvalisus sellest, et mul on hea Karjane.
Tema hoolitseb selle eest, et annab vajadusel piitsa,
ja viib vajadusel edasi.
Aitäh, Matti Leisola.
Räägime evolutsioonist järgmises saates täpsemalt.
Õnnistust sinu ellu!
Sul on veel palju võimalusi mõju avaldada
ja aidata inimestel seda kõike mõista.
Aitäh. Elu pikkus pole meie käes.
Aitäh, head vaatajad.
Mis su eluülesanne ka poleks, kus sa ka poleks,
ja millise tahes surve all,
Jeesus julgustab sind küünalt välja panema.
Elu on lühike ja meid hinnatakse selle põhjal.
Tasub usku julgelt demonstreerida ja usaldada oma saatus Jumala kätte.
Õnnistatud nädalat!
Kohtumiseni nädala pärast taas Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda teha ilma sinu abita.
Nagu igasugune teletöö, vajab seegi majanduslikke ressursse.
Kui soovid toetada TV7 Eesti tööd,
võid helistada annetustelefonile 900 1777 (kõne hind 7 eur).
Lisainfo: www.tv7.ee
Loodan, et soovid osaleda selles saatetegemistöös!
Tõlge: Monika Jaaguri